Andòrra

Andòrra, oficialament lo Principat d'Andòrra, es un microestat sobeiran de l'Euròpa del Sud sens accès a la mar. Situat dins los Pirenèus entre Espanha e França, limita al sud amb la comunitat autonòma de Catalonha, e al nòrd amb los departaments dels Pirenèus Orientals (Catalonha Nòrd) e d'Arièja (Occitània). Andòrra es un dels estats sobeirans mai pichons del monde, amb sonque  e una populacion estimada de  personas. Amb  abitants, representa 0,59% de la populacion totala dels Païses Catalans. La capitala n'es Andòrra la Vièlha (en catalan: Andorra la Viella).

Pendent sèt cent quinze ans, de 1278 fins a 1993, lo govèrn andorran foguèt originalament codirigit per l'evesque d'Urgèl e lo comte de Fois que, après la Revolucion Francesa, foguèt succedit en aquesta carga pel president de la Republica Francesa. Pasmens que la Constitucion andorrana a conservat aquel sistèma, lo govèrn s'es transformat en una democracia parlamentària e un coprincipat constitucional. Es l'unic coprincipat parlamentari del monde. Pendent longtemps paura e isolada, la montanhosa Andòrra comencèt prosperar après la Segonda Guèrra Mondiala, mejançant l'indústria del torisme. La poderosa economia a atragut fòrça d'immigrants provenents tant d'Espanha (sustot catalans e galècs) coma de Portugal e de França. Un dels factors qu'atrai mai lo comèrci e los clients es l'inexisténcia de l'impòst sul revengut.

«Valadas d'Andòrra» (en catalan: Valls d'Andorra) es lo nom istoric d'Andòrra e se conois sovent aquel estat per aquel tèrme. Aquel nom rau del relèu andorran, format de divèrsas valadas qu'apertenon principalament a la conca de Valira, exceptant l'entèsta d'Arièja que desboca en Garona.

 Istòria 

Pendent los sègles XII-XIII las vals d'Andorra s'amassèron jol poder del comtat d'Urgèl. Amb l'expansion d'aiceste comtat vers lo sud (Mur, Àger, Ponts, Balaguer, Guissona, Agramunt, Meià, Santa Linya, Cubelles, Camarasa, Linhòla e Barbens), ont i aviá de tèrras pus fertilas, las zonas de montanha aguèron pas mai d'interès pel comte. L'evesque donèt en fèu aqueste territòri al vescomtat de Castellbó. Pr'amor de maridatges, lors domenis passèron dins las mans del comtat de Fois e aqueste darrièr amassèt de poders (Bearn, Reiaume de Navarra e, d'aicí, lo Reiaume de França). Coma consequéncia dels conflictes entre lo comte de Fois e l'evesque d'Urgèl, en 1278 se sinhèt lo primièr "pariatge", pr'amor de fixar los limits del poder de cadun dels senhors feudals, e que representa la fondacion del Principat d'Andorra e definís las obligacions dels andorrans en matèria d'imposicions e afars militars. Dètz ans après, coma consequéncia de la construccion d'una glèisa fortificada a Sant Vincenç d'Enclar per lo Comte de Fois, ont podiá espiar las activitats de l'evesque d'Urgèl, se sinhèt lo segond "Pareatge" en 1288. Aiceste segond tractat atribuís, entre d'autres aspèctes, lo drech de nomenar per las doas parts de notaris que detenon sa representacion sul Principat. Tre alara, los caps d'Estat seràn l'evesque d'Urgèl e lo rei de França (uèi, lo president de la Republica Francesa).

 Politica 
 Administracion 
Andòrra es dividida en set parròquias.

 Geografia 
La superfícia d'Andòrra, dins la Peninsula Iberica, es de 468 km². Es un país de montanhas, amb 65 pics de mai de 2500 m d'altitud. La montanha pus nauta es Comapedrosa amb 2942 m d'altitud

 Economia 
De veire: Economia d'Andòrra.

 Cultura 
La lenga oficiala del Principat d'Andòrra es lo catalan.
 Bibliografia 
 Vejatz tanben 
 Ligams extèrnes 
 Nòtas 

 Referéncias 

*